(Návrh)

VYHLÁŠKA

Ministerstva zdravotníctva Slovenskej republiky

z ………….. 2026

o požiadavkách na materiály a predmety určené na styk s potravinami

[bookmark: _Hlk242185219]Ministerstvo zdravotníctva Slovenskej republiky podľa § 3 ods. 2 písm. c) zákona č. 152/1995 Z. z. o potravinách v znení neskorších predpisov ustanovuje:
§ 1
Úvodné ustanovenia
(1) Táto vyhláška ustanovuje podrobnosti o požiadavkách na materiály a predmety, ktoré sú vo svojom konečnom stave určené na styk s potravinami, alebo ktoré sú v styku s potravinami alebo pri ktorých sa dá rozumne očakávať, že prídu do styku s potravinami alebo že pri ich bežných alebo predvídateľných podmienkach použitia dôjde k prenosu ich zložiek do potravín (ďalej len „materiály a predmety“).

(2) Táto vyhláška sa vzťahuje na materiály a predmety, ktoré sú v styku s vodou určenou na ľudskú spotrebu a nevzťahujú sa na materiály a predmety, ktoré sú súčasťou pevných verejných a súkromných vodných zásobovacích zariadení.

(3) Táto vyhláška sa nevzťahuje na obaly, obalové materiály a povrchové úpravy, ktoré sú súčasťou potraviny a možno ich konzumovať spolu s touto potravinou.

(4) Táto vyhláška sa nevzťahuje na starožitnosti.

§ 2
Všeobecné požiadavky na materiály a predmety
Všeobecné hygienické požiadavky na materiály a predmety prichádzajúce do styku s potravinami, požiadavky na povolenie látok používaných na ich výrobu, ich označenie, vyhlásenie o súlade a vysledovateľnosť upravuje osobitný predpis[footnoteRef:1]).  [1: ) Nariadenie Európskeho Parlamentu a Rady (ES) č. 1935/2004 z 27. októbra 2004 o materiáloch a predmetoch určených na styk s potravinami a o zrušení smerníc 80/590/EHS a 89/109/EHS (Ú. v. ES L 338 13.11.2004) v platnom znení.] 


§ 3
Požiadavky na materiály a predmety obsahujúce monomér vinylchloridu
(1) Množstvo monomérneho vinylchloridu v materiáloch a predmetoch z polyvinylchloridu a jeho kopolymérov nesmie byť väčšie ako 1 mg.kg-1 materiálu a predmetu z plastu.

(2) Z materiálov a predmetov z polyvinylchloridu a jeho kopolymérov nesmie prechádzať do potravín monomérny vinylchlorid v detekovateľnom množstve DL: 0,01 mg.kg-1;
metóda stanovenia množstva monomérneho vinylchloridu v materiáloch a predmetoch z polyvinylchloridu a jeho kopolymérov a metóda stanovenia množstva monomérneho vinylchloridu uvoľneného z materiálov a predmetov z polyvinylchloridu a jeho kopolymérov do potravín sú uvedené v prílohe č. 1.

§ 4
Požiadavky na materiály a predmety z fólie z regenerovanej celulózy
(1) [bookmark: _Hlk237856126]Fólia z regenerovanej celulózy je tenký plochý materiál získaný z rafinovanej celulózy z nerecyklovateľného dreva alebo bavlny. Na zabezpečenie splnenia technických požiadaviek možno používať vhodné látky buď v hmote, alebo na povrchu. 

(2) Táto vyhláška sa vzťahuje na fólie z regenerovanej celulózy, ktoré sú konečným výrobkom alebo sú súčasťou konečného výrobku, ktorý obsahuje aj iné materiály okrem syntetických papierov na vystlanie debien z regenerovanej celulózy.

(3) Na účely tejto vyhlášky fólie z regenerovanej celulózy sú  
a) nevrstvené fólie,
b) vrstvené fólie s vrstvou derivátu celulózy upravené nátermi z derivátov celulózy,
c) vrstvená fólia z regenerovanej celulózy s vrstvou z plastov.

(4) Na výrobu fólií z regenerovanej celulózy podľa odseku 3 písm. a) a b) možno používať len látky alebo skupiny látok uvedené v prílohe č. 2 v častiach A a B.

(5) Na výrobu fólií z regenerovanej celulózy podľa odseku 4 možno používať aj iné látky, ako sú farbivá, pigmenty alebo lepidlá, ak nedochádza k ich migrácii do potravín alebo na ich povrch v detekovateľných množstvách stanovených validovanou metódou.

(6) Na výrobu fólií a povrchovú úpravu fólií z regenerovanej celulózy podľa odseku 3 písm. c) možno pred povrchovou úpravou používať len látky alebo skupiny látok uvedené v prílohe č. 2 v časti A.

(7) Na povrchovú úpravu fólií z regenerovanej celulózy podľa odseku 3 písm. c) možno používať len látky alebo skupiny látok uvedené v prílohe č. 2.

(8) Materiály a predmety vyrábané z fólie z regenerovanej celulózy podľa odseku 3 písm. c) musia spĺňať požiadavky podľa osobitného predpisu[footnoteRef:2]). [2: ) Nariadenie Komisie (ES) č. 10/2011 zo 14. januára 2011 o plastových materiáloch a predmetoch určených na styk s potravinami (Ú. v. EÚ L 12, 15. 1. 2011) v platnom znení.] 


(9) Potlačené plochy fólie z regenerovanej celulózy nesmú prichádzať do styku s potravinami.

(10) Vo všetkých štádiách predaja okrem maloobchodného predaja musí materiály a predmety vyrobené z regenerovanej celulózy prichádzajúce do styku s potravinami sprevádzať písomné vyhlásenie o súlade podľa osobitného predpisu1), okrem materiálov a predmetov vyrobených z regenerovanej celulózy, ktoré už svojím samotným charakterom sú jasne určené na styk s potravinami.

(11) [bookmark: _Hlk237850400]Ak sú pre materiály a predmety vyrobené z regenerovanej celulózy určené osobitné podmienky používania, tieto podmienky sa uvedú v ich označení.

§ 5
Požiadavky na materiály a predmety z elastomérov a gumy
(1) Z cumlíkov na detské fľaše a detských cumlíkov na cmúľanie nesmú prechádzať do slinného simulátora za podmienok uvedených v prílohe č. 3 N-nitrozoamíny v detekovateľnom množstve DL: 0,01 mg.kg-1. 

(2) Z cumlíkov na detské fľaše a detských cumlíkov na cmúľanie nesmú prechádzať do slinného simulátora za podmienok uvedených v prílohe č. 3 N-nitrozovateľné látky, z ktorých môžu v ľudskom organizme vzniknúť N-nitrozoamíny v detekovateľnom množstve DL: 0,1 mg.kg-1.

(3) Pravidlá a kritériá stanovenia N-nitrozoamíny a N-nitrozovateľných látok sú uvedené v prílohe č. 3.

§ 6
Požiadavky na predmety z keramiky
(1) Predmetom z keramiky sa rozumie predmet vyrábaný zo zmesí prírodných anorganických surovín s vysokým obsahom látok ílovitého alebo kremičitanového pôvodu, do ktorých sa pridáva malé množstvo organických látok. Predmety sa najskôr tvarujú a takto získaný tvar sa fixuje vypaľovaním. Predmety môžu byť glazúrované, emailované a dekorované.

(2) Najvyššie prípustné množstvá migrácie kadmia a olova sa určujú pre jednotlivé kategórie predmetov z keramiky takto:
a) kadmium 0,07 mg.dm-2 a olovo 0,8 mg.dm-2 na predmety z keramiky, ktoré nemožno naplniť alebo predmety z keramiky, ktoré možno naplniť a ktorých vnútorná hĺbka meraná od najnižšieho bodu dna k horizontálnej rovine prechádzajúcej horným okrajom nepresahuje 25 mm,
b) kadmium 0,3 mg.l-1 a olovo 4,0 mg.l-1 na predmety z keramiky, ktoré možno naplniť,
c) kadmium 0,1 mg.l-1 a olovo 1,5 mg.l-1 na predmety z keramiky na varenie, pečenie, balenie a skladovanie, ktorých vnútorný objem je väčší ako 3 litre. 

(3) Ak je súčasťou predmetu z keramiky pokrývka z rovnakého materiálu, nesmú byť presiahnuté najvyššie prípustné množstvá migrácie kadmia a olova vzťahujúce sa na tento predmet, pričom vnútorný povrch predmetu z keramiky a pokrývky sa musí skúšať samostatne a za rovnakých skúšobných podmienok. Súčet najvyšších prípustných množstiev migrácie kadmia a olova sa prepočítava na plochu povrchu predmetu alebo jeho objem.

(4) Stanovenie migrácie kadmia a olova sa vykonáva podľa postupu uvedeného v prílohe č. 4.

(5) Predmet z keramiky presahujúci najvyššie prípustné množstvá migrácie kadmia alebo olova uvedené v odseku 2 najviac o 50 %, sa hodnotí ako spĺňajúci požiadavky, ak aritmetické priemery množstiev migrácie kadmia alebo olova vo výluhoch aspoň z troch ďalších predmetov z keramiky toho istého tvaru rozmerov dekorácie a glazúry získaných podľa postupu v prílohe č. 4, nepresahujú najvyššie prípustné množstvá migrácie kadmia alebo olova uvedené v odseku 2, pričom jednotlivé množstvá migrácie kadmia alebo olova žiadneho z týchto predmetov nesmú presiahnuť uvedený limit o viac ako 50 %.

(6) [bookmark: _Hlk236221493]Vo všetkých štádiách predaja až po štádium maloobchodného predaja vrátane musí predmety z keramiky sprevádzať písomné vyhlásenie o súlade podľa osobitného predpisu1), ktoré obsahuje:
a) názov a adresu výrobcu a dovozcu predmetu z keramiky,
b) názov predmetu z keramiky,
c) dátum vyhlásenia o súlade,
d) potvrdenie, že predmet z keramiky spĺňa požiadavky podľa odseku 2 a osobitného predpisu1).

(7) Vyhlásenie o súlade pre predmety z keramiky sa obnovuje, ak vo výrobnom procese nastanú zmeny, ktoré môžu ovplyvniť migrácie kadmia a olova.

(8) Dokumentácia preukazujúca, že predmety z keramiky  spĺňajú najvyššie prípustné množstvá migrácie kadmia a olova ustanovené v odseku 2 je na požiadanie k dispozícii príslušným orgánom úradnej kontroly u výrobcu alebo dovozcu, ktorý má sídlo v Európskej únii. Táto dokumentácia musí obsahovať: 
a) výsledky laboratórneho stanovenia,
b) podmienky laboratórneho stanovenia,
c) názov a adresu laboratória, ktoré stanovenie vykonalo.

§ 7
Touto vyhláškou sa preberajú právne záväzné akty Európskej únie uvedené v prílohe č. 5.

§ 8
Zrušovacie ustanovenie
Zrušuje sa výnos Ministerstva pôdohospodárstva Slovenskej republiky a Ministerstva zdravotníctva Slovenskej republiky z 9. júna 2003 č. 1799/2003 – 100, ktorým sa vydáva hlava Potravinového kódexu Slovenskej republiky upravujúca materiály a predmety určené na styk s potravinami (oznámenie č. 337/2003 Z. z.) v znení výnosu Ministerstva pôdohospodárstva Slovenskej republiky a Ministerstva zdravotníctva Slovenskej republiky z 8. decembra 2004 č. 14911/2004-OAP, (oznámenie č. 42/2005 Z. z.), výnosu Ministerstva pôdohospodárstva Slovenskej republiky a Ministerstva zdravotníctva Slovenskej republiky z 23. marca 2005 č. 28576/2004–SL (oznámenie č. 200/2005 Z. z.), výnosu Ministerstva pôdohospodárstva Slovenskej republiky a Ministerstva zdravotníctva Slovenskej republiky z 26. júla 2006 č. 13760/2006-SL (oznámenie č. 497/2006 Z. z.), výnosu Ministerstva pôdohospodárstva Slovenskej republiky a Ministerstva zdravotníctva Slovenskej republiky zo 17. mája 2007 č. 08704/2007-OL.(oznámenie č. 574/2007 Z. z.), výnosu Ministerstva pôdohospodárstva Slovenskej republiky a Ministerstva zdravotníctva Slovenskej republiky zo 14. apríla 2008 č. 06913/2008-OL, (oznámenie č.154/2008 Z. z.), výnosu Ministerstva pôdohospodárstva Slovenskej republiky a Ministerstva zdravotníctva Slovenskej republiky z 23. februára 2009 č. 05761/2009-OL, (oznámenie č. 79/2009 Z. z.). a výnosu Ministerstva pôdohospodárstva a rozvoja vidieka Slovenskej republiky a Ministerstva zdravotníctva Slovenskej republiky z 28. februára 2011 č. 01887-OL-2011 (oznámenie č. 64/2011 Z. z.).

§ 9
Táto vyhláška nadobúda účinnosť 1. januára 2027.




Príloha č. 1
k vyhláške č. .../2026 Z. z.

Metóda stanovenia vinylchloridu

Stanovenie monomérneho vinylchloridu v materiáloch a predmetoch z polyvinylchloridu a jeho kopolymérov

1. Predmet a oblasť použitia
Touto metódou sa stanovuje množstvo monomérneho vinylchloridu v materiáloch a predmetoch z polyvinylchloridu a jeho kopolymérov určených na styk s potravinami.
2. Princíp metódy
Množstvo monomérneho vinylchloridu (VC) sa stanovuje plynovou chromatografiou s použitím techniky „headspace“, po rozpustení alebo suspenzovaní vzorky v N,N-dimetylacetamide.

















Príloha č. 2
k vyhláške č. .../2026 Z. z.

Zoznam látok, ktoré možno používať na výrobu fólií z regenerovanej celulózy

Najvyššie prípustné množstvá látok na výrobu fólií z regenerovanej celulózy určených na styk s potravinami sú v tejto prílohe vyjadrené v hmotnostných percentách.

Časť A
Fólie z povrchovo neupravenej celulózy
I. Regenerovaná celulóza najmenej 72,0 %.
II. Zmäkčovadlá, spolu najviac 27 %
1. bis(2-hydroxyetyléter) (=dietylénglykol),
2. etándiol (=monoetylénglykol),
3. 1,3-butándiol,
4. glycerol,
5. 1,2-propándiol, 
6. 1,2-polypropylénoxid, molekulovej hmotnosti najviac 400, s množstvom voľného 1,3-propándiolu najviac 1,0 %,
7. sorbitol,
8. tetraetylénglykol,
9. trietylénglykol,
10. močovina,
11. polyetylénoxid, priemernej molekulovej hmotnosti 250 až 1200.

Zmäkčovadlá uvedené v bodoch 1 a 2 možno používať len na fólie, ktorých povrch sa bude upravovať a ktoré sa budú používať na balenie výrobkov neobsahujúcich voľnú vodu na povrchu. Celkové množstvo bis-(2-hydroxyetyléteru) a etándiolu prítomné v potravinách, ktoré sú v styku s týmito fóliami nesmie presiahnuť množstvo 30 mg.kg-1 potraviny.

III. Iné prídavné látky spolu najviac 1,0 %.
1. Prvá skupina
1.1. kyselina octová a jej amónne, vápenaté, horečnaté, draselné a sodné soli,
1.2. kyselina askorbová a jej amónne, vápenaté, horečnaté, draselné a sodné soli,
1.3. kyselina benzoová a jej sodná soľ,
1.4. kyselina mravčia a jej amónne, vápenaté, horečnaté, draselné a sodné soli,
1.5. lineárne mastné kyseliny nasýtené a nenasýtené (C8 až C20) s párnym počtom atómov uhlíka a kyselina behénová, ricínolejová a ich amónne, vápenaté, horečnaté, draselné, sodné, hlinité a zinočnaté soli,
1.6. kyselina citrónová, D- a L- mliečna, maleínová, vínna a ich draselné a sodné soli,
1.7. kyselina sorbová a jej amónne, vápenaté, horečnaté, draselné a sodné soli,
1.8. amidy lineárnych mastných kyselín, nasýtených a nenasýtených (C8 až C20) s párnym počtom atómov uhlíka vrátane amidov kyseliny behénovej a ricínolejovej,
1.9. jedlé škroby a múky nemodifikované, 
1.10. jedlé škroby a múky chemicky modifikované,
1.11. amylóza,
1.12. uhličitan a chlorid vápenatý a horečnatý,
1.13. estery glycerolu s lineárnymi nasýtenými a nenasýtenými mastnými kyselinami (C8 až C20) s párnym počtom atómov uhlíka alebo s kyselinou adipovou, citrónovou, 12-hydroxystearovou (oxistearín) a ricínolejovou,
1.14. estery polyoxietylénu (8-14 oxietylénových skupín) s lineárnymi mastnými kyselinami, nasýtenými a nenasýtenými (C8 až C20), s párnym počtom atómov uhlíka,
1.15. estery sorbitolu s lineárnymi mastnými kyselinami, nasýtenými a nenasýtenými s (C8 až C20) s párnym počtom atómov uhlíka,
1.16. mono- alebo diestery kyseliny stearovej s etándiolom alebo bis-(2-hydro-xyetyl)-éterom alebo trietylénglykolom,
1.17. oxidy a hydroxidy hliníka, vápnika, horčíka a kremíka a kremičitany a hydratované kremičitany, hliníka, vápnika, horčíka a draslíka,
1.18. polyetylénoxid (=polyetylénglykol) o priemernej molekulovej hmotnosti 1200 až 4000,
1.19. propionát sodný.
Množstvo látok z tejto skupiny nesmie, ak ide o povrchovo neupravenú fóliu  byť väčšie ako 2,0 mg.dm-2.

2. Druhá skupina
1.1. alkyl (C8 až C18) benzénsulfonan sodný,
1.2. izopropylnaftalén sulfonát sodný,
1.3. alkyl (C8 až C18)sulfonát sodný,
1.4. dioktylsulfosukcinát sodný,
1.5. distearát dihydroxyetyl dietylén triamín monoacetát, najviac 0,05 mg.dm-2,
1.6. N,N -distearoyl diamínoetán, N,N -dioleyl diamínoetán a N,N-dipalmitoyldiamínoetán,
1.7. 2-heptadecyl-4,4-bis(metyletén stearát)oxazolín,
1.8. polyetylén-amínostearamid etylsulfát najviac 0,1 mg.dm-2,
1.9. alkyl (C8 až C18) sulfát sodný,
1.10. laurylsulfát amónny, horečnatý a draselný.
Úhrnné množstvo látok v tejto skupine, ak ide o povrchovo neupravenú fóliu nesmie byť väčšie ako 1,0 mg.dm-2, pričom množstvo jednotlivých látok alebo skupiny látok nesmie byť väčšie ako 0,2 mg.dm-2.

3. Tretia skupina
1.1. kondenzačný produkt melamín-formaldehydu nemodifikovaný alebo modifikovaný jednou alebo viacerými týmito látkami:
1.1.1. butanolom,
1.1.2. dietyléntriamínom,
1.1.3. etanolom,
1.1.4. trietyléntetramínom, 
1.1.5. tetraetylénpentamínom,
1.1.6. tri-(2-hydryetyl) amínom,
1.1.7. 3,3-diaminodipropylamínom,
1.1.8. 4,4-di-aminodibutylamínom,
1.2. kondenzačný produkt melamín-močovina-formaldehyd modifikovaný s tris-(2-hydroxyetyl)amínom,
1.3. zosieťované katiónové polyalkylénamíny
1.3.1. polyamid-epichlórhydrínová živica na báze diamino-dipropylmetylamínu a epichlórhydrínu,
1.3.2. polyamid-epichlórhydrínová živica na báze epichlórhydrínu, kyseliny adipovej, kaprolaktámu, dietyléntriamínu alebo etyléndiamínu,
1.3.3. polyamid-epichlórhydrínová živica na báze kyseliny adipovej, dietyléntriamínu a epichlórhydrínu alebo zmesi epichlórhydrínu a amoniaku,
1.3.4. polyamid-polyamín-epichlórhydrínová živica na báze epichlórhydrínu, dimetyladipátu a dietyléntriamínu,
1.3.5. polyamid-polyamín-epichlórhydrínová živica na báze epichlóhydrínu, epichlórhydrínu, adipamidu a diaminopropylmetylamínu,
1.4. polyetylénamíny a polyetylénimíny, najviac 0,75 mg.dm-2,
1.5. kondenzačný produkt močovina-formaldehyd nemodifikovaný alebo modifikovaný s jednou alebo viacerými týmito látkami:
1.5.1. kyselinou aminoetylsulfónovou,
1.5.2. kyselinou sulfanilovou,
1.5.3. butanolom,
1.5.4. diaminobutánom,
1.5.5. diaminodietylamínom,
1.5.6. diaminodipropylamínom,
1.5.7. diaminopropánom,
1.5.8. dietyléntriamínom,
1.5.9. etanolom,
1.5.10. guanidínom,
1.5.11. metanolom, 
1.5.12. tetraetylénpentamínom,
1.5.13. trietyltetramínom,
1.5.14. siričitanom sodným.
Látky uvedené v bodoch 3.1 až 3.5 môžu byť v množstve spolu najviac 1,0 mg.dm-2 z povrchu fólie. V látkach uvedených v bodoch 3.1 a 3.2 môže byť množstvo voľného formaldehydu najviac 0,5 mg.dm-2 a voľného melanínu najviac 0,3 mg.dm-2. V látkach uvedených v bode 3.5 môže byť množstvo voľného formaldehydu najviac 0,5 mg.dm-2 z fólie.

4. Štvrtá skupina
4.1 produkty vznikajúce pri reakciách amínov jedlých olejov s polyetylénoxidom,
4.2 monoetanolamín lauryl sulfát.
Prídavné látky uvedené v bodoch 4.1 a 4.2 môžu byť v množstve spolu najviac 0,01 mg.dm-2.

Časť B

Fólie z upravovanej celulózy
Materiály na úpravu a zušľachťovanie fólií z regenerovanej celulózy
I. Polyméry
1. etyl-, hydroxyetyl-, hydroxypropyl- a metyl- éterycelulózy,
2. nitrocelulóza, najviac 20 mg.dm-2 na strane prichádzajúcej do styku s výrobkami, množstvo dusíka od 10,8 do 12,2 percenta v nitrocelulóze.

II. Živice
1. kazeín,
2. kalafúna alebo produkty jej polymerizácie, hydrogenácie alebo produkty ich esterov metyl-, etyl- alebo (C2 až C6) polyvalentných alkoholov alebo zmesí týchto alkoholov,
3. kalafúna alebo jej produkty polymerizácie, hydrogenácie alebo produkty vzniknuté kondenzáciou s kyselinou akrylovou, maleínovou, citrónovou, fumarovou alebo kyselinou ftalovou alebo 2,2-bis-(4-hydroxyfenyl) propán aldehydu a estererifikovaným metyl- etyl- alebo (C1 až C6) polyvalentnými alkoholmi alebo so zmesou týchto alkoholov,
4. estery odvodené z bis-(2-hydroxyetyl) éteru s adičnými produktami betapinénu alebo dipentánom alebo diterpénom a anhydridom kyseliny maleínovej,
5. jedlá želatína,
6. ricínový olej a produkty jeho dehydratácie alebo hydrogenácie a jeho kondenzačné produkty s polyglycerolom a s kyselinami adipovou, citrónovou, maleínovou, ftalovou a sebakovou,
7. prírodná guma,
8. poly-beta-pinén (terpénové živice),
9. močovinovo-formaldehydové živice, pričom množstvo voľného formaldehydu môže byť najviac 0,1 mg.dm-2 z fólie.
Látky uvedené v bodoch 1 až 9 môžu byť v množstve spolu najviac 12,5 mg.dm-2 upravenej strany fólie určenej na styk s potravinami a výhradne na prípravu fólií z regenerovanej celulózy s povrchovou úpravou na báze nitrátu celulózy.

III. Zmäkčovadlá
1. acetyltributylcitrát,
2. [bookmark: _GoBack]acetyl-tri(2-etylhexyl) citrát,
3. di-izobutyladipát,
4. di-n-butyladipát,
5. di-n-hexylazelát,
6. dicyklohexylftalát, najviac 4,0 mg.dm-2,
7. 2-etylhexyldifenylfosfát (synonymum: difenyl 2-etylhexyl ester kyseliny fosforečnej), najviac 2,4 mg.kg-1 potraviny, ktorá prichádza do styku s týmto typom fólie alebo 0,4 mg.dm-2 povrchovej úpravy, určenej na kontakt s potravinami,
8. glycerolmonoacetát,
9. glyceroldiacetát,
10. glyceroltriacetát,
11. di-butylsebakát,
12. di-n-butylvínan,
13. di-izobutylvínan.
Látky uvedené v bodoch 1 až 13 môžu byť v množstve spolu najviac 6,0 mg.dm-2 z upravenej strany fólie určenej na styk s potravinami.

IV. Ostatné látky
1. 1-hexadekanol a 1-oktadekanol,
2. estery lineárnych mastných kyselín, nasýtených alebo nenasýtených (C8 až C20) s párnym počtom atómov uhlíka vrátane kyseliny ricínolejovej s etyl-, butyl-, amyl- a oleyl- lineárnych alkoholov,
3. montánový vosk vrátane čistých montánových kyselín (C26 až C32) alebo ich esterov s etándiolom alebo 1,3-butándiolom alebo ich vápenatými a draselnými soľami,
4. karnaubský vosk,
5. včelí vosk,
6. esparto vosk,
7. kandelový vosk,
8. dimetylpolysiloxylán, najviac 1,0 mg.dm-2,
9. epoxidovaný sójový olej s množstvom oxiránu 6,0 až 8,0 percenta,
10. rafinované parafínové a mikrokryštalické vosky,
11. pentaerytriol tetrastearát,
12. mono- a bis-(oktadecyldietylénoxid)-fosfát, najviac 0,2 mg.dm-2,
13. alifatické kyseliny (C8 až C20) esterifikované s mono- alebo di-(2-hydroxy-etyl)-amínom,
14. 2- a 3-terc. butyl-4-hydroxyanizol, najviac 0,06 mg.dm-2,
15. 2,6-di-terc.butyl-4-metylfenol, najviac 0,06 mg.dm-2,
16. di-n-oktylcín-bis-(2-etylhexyl)-maleát, najviac 0,06 mg.dm-2.
Látky uvedené v bodoch 1 až 16 môžu byť v množstve spolu najviac 2,0 mg.dm-2 z upravenej strany fólie určenej na styk s potravinami.

V. Rozpúšťadlá
1. butylacetát,
2. etylacetát,
3. izobutylacetát,
4. izopropylacetát,
5. propylacetát,
6. acetón,
7. 1-butanol,
8. etanol,
9. 2-butanol,
10. 2-propanol,
11. 1-propanol,
12. cyklohexán,
13. etylénglykol monobutyléter,
14. etylénglykol monobutyléter acetát,
15. metyletylketón,
16. metylizobutylketón,
17. tetrahydrofurán,
18. toluén, najviac 0,06 mg.dm-2.
Látky uvedené v bodoch 1 až 18 vo fóliách môžu byť v množstve spolu najviac 0,6 mg.dm-2.














Príloha č. 3
k vyhláške č. .../2026 Z. z.

Základné pravidlá a kritéria stanovenia N-nitrozoamínov
a N-nitrózovateľných látok
1. Základné pravidlá
1.1 Na uvoľnenie N-nitrozoamínov a N-nitrózovateľných látok z materiálov a predmetov kategórie I sa používa slinný simulátor.
Príprava slinného simulátora
4,2 g hydrogénuhličitanu sodného (NaHCO3), 0,5 g chloridu sodného (NaCl), 0,2 g uhličitanu draselného (K2CO3) a 30 mg dusitanu sodného (NaNO2) sa rozpustí v jednom litri destilovanej vody alebo vody zodpovedajúcej kvality. Roztok musí mať pH = 9.
1.2 Podmienky skúšky
Vzorky získané z primeraného množstva materiálov a predmetov kategórie I sa ponoria do slinného simulátora na 24 hodín pri teplote 40 °C ± 2 °C.
2. Kritéria
2.1 Uvoľnené N-nitrozoamíny sa stanovia plynovou chromatografiou po extrakcii dichlórmetánom (zbaveného nitrozoamínov) z prvej alikvotnej časti každého roztoku získaného podľa bodu 1. 
2.2 Uvoľnené N-nitrózovateľné látky sa prevedú na N-nitrozoamíny okyslením druhej alikvotnej časti každého roztoku získaného podľa bodu 1. N-nitrozoamíny sa po extrakcii dichlórmetánom (zbaveného nitrozoamínov) stanovia plynovou chromatografiou.


















Príloha č. 4
k vyhláške č. .../2026 Z. z.

Postup stanovenia migrácie kadmia a olova v predmetoch z keramiky

Časť A

Základné pravidlá na stanovenie migrácie kadmia a olova z predmetov z keramiky

1. Skúšobná kvapalina (simulátor):
4 % vodný roztok kyseliny octovej (v/v), čerstvo pripravený vodný roztok.

2. Skúšobné podmienky:
1.1. Skúška sa vykonáva pri teplote 22 °C ± 2 °C počas 24 h ± 0,5 h.
1.2. Ak má byť stanovený obsah olova, skúšaná vzorka sa prikryje vhodným materiálom a vystaví sa obvyklým svetelným podmienkam v laboratóriu.
1.3. Ak má byť stanovený obsah kadmia a olova, skúšaná vzorka sa zakryje tak, aby skúšaná plocha bola udržiavaná v úplnej tme.

3. Spôsob plnenia :
1.1. Vzorky, ktoré možno plniť
Vzorka sa naplní 4 % vodným roztokom kyseliny octovej (v/v) do úrovne 1 mm pod horný okraj, cez ktorý by kvapalina pretiekla; vzdialenosť je meraná od horného okraja vzorky. Vzorky s plochým alebo mierne šikmým okrajom by mali byť plnené tak, aby vzdialenosť medzi povrchom kvapaliny a okrajom, cez ktorý by kvapalina pretiekla, bola najviac 6 mm, merané pozdĺž šikmého okraja.
1.2. Vzorky, ktoré nemožno plniť
Povrch vzorky, ktorý nie je určený na styk s potravinou, sa najprv prekryje ochrannou vrstvou, odolnou voči pôsobeniu 4 % vodnému roztoku kyseliny octovej (v/v). Potom sa vzorka ponorí do nádoby s definovaným objemom roztoku kyseliny octovej tak, aby povrch určený na styk s potravinou bol úplne pokrytý skúšobnou kvapalinou.

4. Stanovenie plochy povrchu 
Plocha povrchu predmetov, ktoré nemožno plniť sa rovná ploche povrchu menisku vytvoreného povrchom roztoku kyseliny octovej pri dodržaní požiadaviek bodu 3.

Časť B

Analytická metóda na stanovenie migrácie kadmia a olova

1. Metóda umožňuje stanovenie migrácie kadmia a olova v predmetov z keramiky.

2. Princíp metódy
Stanovenie migrácie kadmia a olova sa vykonáva prístrojovou analytickou metódou, ktorá spĺňa kritériá uvedené v bode 4.

3. Chemikálie
Všetky použité chemikálie musia byť čistoty p. a., ak nie je špecifikované inak.
Ak sa použije voda, rozumie sa vždy voda destilovaná alebo voda zodpovedajúcej kvality.
1.1. 4 % vodný roztok kyseliny octovej (v/v)
Do destilovanej vody sa pridá 40 ml ľadovej kyseliny octovej a doplní sa destilovanou vodou na objem 1000 ml.
1.2. Zásobné roztoky
Pripraví sa zásobný roztok s množstvom olova 1000 mg.l-1 a zásobný roztok s množstvom kadmia najmenej 500 mg.l-1 v 4 % roztoku kyseliny octovej (3.1)

4. Požiadavky na prístrojovú analytickú metódu
4.1       Medza dokázateľnosti prístroja (LOD) definovaná ako koncentrácia kadmia a olova v 4% kyseline octovej pripravenej podľa 3.1, ktorá dáva signál rovný dvojnásobku základného šumu prístroja pre kadmium a olovo, musí byť rovná alebo nižšia ako
4.1.1 0,01 mg.l-1 pre kadmium
4.1.2 0,1 mg.l-1 pre olovo.
4.2       Medza stanoviteľnosti (LOQ) pre kadmium a olovo musí byť rovná alebo nižšia ako
4.2.1 0,02 mg.l-1 pre kadmium,
4.2.2 0,2 mg.l-1 pre olovo.
4.3       Výťažnosť
Výťažnosť prídavku kadmiu a olova do 4% kyseliny octovej pripravenej podľa 3.1 sa musí pohybovať medzi 80% až 120%.
4.4       Špecificita
Použitá prístrojová analytická metóda musí byť schopná stanoviť prvky aj v prítomnosti matricových a spektrálnych interferencií.

5. Metóda
5.1       Príprava vzorky
	Vzorka musí byť čistá, zbavená mastnoty alebo iných látok, ktoré by mohli ovplyvniť stanovenie.
Vzorka sa umyje v roztoku bežného domáceho tekutého detergenta pri teplote približne 40 °C, opláchne sa vodovodnou vodou, následne destilovanou vodou alebo vodou zodpovedajúcej kvality a nechá sa vysušiť tak, aby nedošlo k jej znečisteniu. Skúšaný povrch sa po očistení nemá utierať.
5.2       Stanovenie kadmia alebo olova
Takto pripravená vzorka je podrobená skúšobným podmienkam podľa časti A.
Pred odobratím skúšobného roztoku na stanovenie kadmia alebo olova sa jeho obsah zhomogenizuje vhodným postupom tak, aby nedošlo k stratám roztoku alebo oderu testovanej plochy.
Vykoná sa stanovenie kadmia alebo olova za vhodných podmienok atómovou absorbčnou spektrofotometriou.
Pre každú sériu stanovení sa vykoná slepý pokus s použitými chemikáliami.























Príloha č. 5
k vyhláške č. .../2026 Z. z.

ZOZNAM PREBERANÝCH PRÁVNE ZÁVÄZNÝCH AKTOV EURÓPSKEJ ÚNIE

Touto vyhláškou sa preberajú tieto právne akty Európskych spoločenstiev:
Smernica Rady 78/142/EHS z 30. januára 1978 o aproximácii právnych predpisov členských štátov, týkajúcich sa materiálov a predmetov, ktoré obsahujú monomér vinylchloridu a prichádzajú do styku s potravinami (Ú. v. EÚ L 44, 15.2.1978).
Smernica Rady 84/500/EHS z 15. októbra 1984 o aproximácii právnych predpisov členských štátov vzťahujúcich sa na keramické predmety, ktoré prichádzajú do styku s potravinami (Ú. v. EÚ L 277, 20.10.1984) v platnom znení.
Smernica Komisie 93/11/EHS z 15. marca 1993 týkajúca sa uvoľňovania N-nitrozoamínov a N-nitrozujúcich látok z elastomerických alebo gumených cumlíkov na detskú fľašu alebo z cumlíkov (Ú. v. EÚ L 93, 17.4.1993
Smernica Komisie 2007/42/ES z 29. júna 2007 ktorá sa týka materiálov a predmetov vyrobených z fólie z regenerovanej celulózy, ktoré prichádzajú do styku s potravinami (Ú. v. EÚ L 172, 30.6.2007).



